
1 Názov školského vzdelávacieho programu
Naša materská škola podporuje detskú radosť, spontaneitu pri hravom získavaní poznatkov a zručností. V tejto úlohe sú deti motivované   naším maskotom, stonožkou RAFAELOU, ktorá s nami cestuje po predškoláckej  púti plnej podnetných aktivít v materskej škole. Názov nášho vzdelávacieho programu 
„Po  stopách stonožky Rafaely“ reflektuje hrové získavanie vedomostí s našou „patrónkou“ vo všetkých  oblastiach predprimárneho vzdelávania.
2 Vymedzenie 
vlastných  cieľov a poslania výchovy a vzdelávania.
Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti.  
V súčinnosti s profiláciou školy a našimi podmienkami sme si vytýčili ciele :
· vytvoriť podnetné prostredie na rozvíjanie individuálnych spôsobilostí detí

·  priateľskou klímou  a individuálnym prístupom pomáhať v plynulej adaptácii v materskej škole

· podporovať deti v kreativite, umožniť im vlastné vyjadrenie potrieb, oceňovať tvorivé myslenie

· pri aktivitách  využívať motiváciu, nápady , umožňovať deťom prežívať radosť a nadšenie

· aplikovať získané poznatky v praxi
· rozvíjať predškolskú výchovu v súlade s požiadavkami rodičov, miestnej komunity, v  participácii všetkých strán

· kultivovať telesný pohyb detí, zdokonaľovať pohybové a tanečné schopnosti , držanie tela

· chápať význam zdravia,  zdravého životného štýlu a jeho podpory
· zamerať sa na komplexný rozvoj detí s dôrazom na prípravu do ZŠ

3 Stupeň vzdelania
Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. 

Predprimárne vzdelávanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.
Dokladom o získanom stupni vzdelania je osvedčenie o získaní predprimárneho vzdelávania.
4  Vlastné zameranie materskej školy

V našej materskej škole  sa zameriavame predovšetkým  na  podporovanie zdravého životného štýlu s prevenciou obezity .  Rôznymi formami pohybových aktivít podporujeme zdravie detí. Projektom Zdravé dieťa zvyšujeme  imunitu detí, zberom bylín , turistickými , poľovníckymi vychádzkami a stretnutiami s rybármi vytvárame kladný vzťah detí k prírode.  Spolupracujeme s miestnymi spolkami v obci, čím  vedieme deti k patriotizmu a vytváraniu blízkych vzťahov k ľuďom  a svojmu okoliu. Vo vzdelávacích aktivitách sa prelínajú prvky regionálnej výchovy a ľudových tradícií.
5  Dĺžka dochádzky a formy výchovy a vzdelávania
Dĺžka pobytu dieťaťa v materskej škole je zväčša tri  až štyri roky. Na predprimárne vzdelávanie sa prijíma spravidla dieťa od troch rokov na celodenný pobyt. Do triedy materskej školy sa zaraďujú spravidla deti rovnakého veku, v našej materskej škole organizačne zabezpečujeme tri triedy.
6  Učebné osnovy
Východiská plánovania učebných osnov vyplývajú  z výkonových štandardov, obsahových štandardov a evaluačných otázok  Štátneho vzdelávacieho programu  pre predprimárne vzdelávanie v materských školách. 
Prvá úroveň plánovania  :

· vytvorili sme si desať mesačných tém, ktoré obsahujú ďalšie podtémy na každý týždeň v školskom roku, pri plánovaní rozlišujeme tri úrovne plnenia výkonových štandardov zo všetkých oblastí vzdelávacieho programu
Druhá úroveň  plánovania :  
· týždenné plánovanie prebieha písomnou formou v každej triede zvlášť, učiteľky si aktuálne plánujú obsahové štandardy a konkrétne aktivity
Obsahové celky, témy, podtémy:

 Doma a v MŠ           Vitaj v škôlke

                                  Moji kamaráti 

                                       Ja a moja rodina 

                                             Spoznaj svoje okolie  




  Jeseň pani bohatá 
 Objavujeme čaro jesene 







           Tekvičky 

JESEŇ                                                           Záhady našej záhrady 

                                                                        Deduško a babička 




        Žijeme zdravo         Počasie 

                                                                        Ľudské telo 

                                                                        V zdravom tele zdravý duch 



                                                    Moja rukavička


                       Zázračné Vianoce         Mikuláš, čo v tom vreci máš

                                                                        Vianoce, Vianoce prichádzajú 

                                                                        Vianočné dielničky 

                                                                        Najmilší Vianočný darček

ZIMA




                                 Ľadové kráľovstvo       Zimná krajina

                                                                        Zima a zimné radovánky 

                                                                        Zvieratá v zime

                                                                        Zuby biele ako sniežik 

 


        Svet okolo nás         Predmety a ich vlastnosti 

                                                                        Cesta do vesmíru 

                                                                        Naša planéta Zem

   

         Kniha je náš kamarát     Z rozprávky do rozprávky 

                                                                       Čo tie ušká počujú, čo tie očká vidia

                                                                       Kolobeh vody 





                                         Čím chcem byť 




          Príchod jari
Jarné kvety 

                                                                       Prišla k nám jar 

JAR                                                               Veľká noc, jarné zvyky 

                                                                       O neživej prírode                                                         


                                                             Staviame máje 

                        V prírode je nám dobre        Bezpečne na cestách  

                                                                        Mamičke z lásky 

LETO                                                             Aj zvieratá majú svoje mláďatá 

                                                                        Kto žije v trávičke

     


   Tešíme sa na leto
  Svet očami detí 

                                                                         Exotické zvieratá 

                                                                         Športujeme pre zdravie 

                                                                         Cestujeme na prázdniny 

                                                                         Dovidenia škôlka
JESEŇ 

Privítanie všetkých detí v MŠ, vytvorenie optimálnych podmienok v procese adaptácie novoprijatých detí na prostredie a podmienky materskej školy. 

Spolupráca s miestnou ZŠ pri príležitosti Európskeho týždňa športu. 

Vychádzky zamerané na spoznávanie našej obce a blízkeho okolia. 

Jesenná turistická vychádzka po vyznačených trasách v spolupráci s miestnym klubom turistov. 

Poznávať, rozlišovať a utvárať si predstavu ako a kde rastie ovocie a zelenina. Poznať podľa vzhľadu, chuti, vône ovocie a zeleninu, vedieť ich pomenovať, rozlíšiť. 

Vyrezávať a zdobiť tekvice, rôznymi prírodnými materiálmi. 

Zaujať pozitívne empatické postoje k starým ľuďom, vyjadriť im úctu. 

Stimulovať zvedavosť a záujem detí o atmosferické fenomény, pracovať s kalendárom  počasia, vyjadrovať hodnotiace úsudky.

Zvyšovať úroveň zdravého životného štýlu poznávaním a zberom bylín. 

Beseda o zdravom životnom štýle, prevencia pred rôznymi ochoreniami, v spolupráci s  Červeným krížom.

ZIMA

Privítanie Mikuláša dramatickým a hudobným programom spojením s obdarovaním detí mikulášskym vrecúškom. 

Oboznamovať deti s príchodom blížiacich sa sviatkov vianočných a aktívne ich začleniť do prípravy na ich oslavu v MŠ zhotovovaním vianočnej výzdoby, zdobením medovníčkov a vianočného stromčeku. Prehlbovať pozitívny vzťah detí k zimným sviatkom. 

Spoločné vianočné tvorivé dielne v miestnej Základnej škole. 

Poľovnícka vychádzka s poľovníkom, oboznamovanie sa s flórou a faunou v povodí rieky Váh v zimnom období, vyhľadávanie stôp zvierat, zakrmovanie voľne žijúcich zvierat. 

Spolupráca s odborníkom na stomatohygienu, vytvárať základnú zubnú starostlivosť detí a správnu techniku čistenia zubov.

Hľadať s deťmi odpovede na otázku, čo je vesmír, čo ho tvorí. Podnecovať deti k priamemu pozorovaniu vesmíru - hviezd, slnka, mesiaca a k rozprávaniu o svojich pocitoch a dojmoch vyvolaných týmto pozorovaním.

Spoznávať planétu Zem z rôznych zdrojov, z encyklopédii, médií a detských edukačných programov. Oboznamovať deti s mapou, glóbusom a atlasom.

JAR  
Priblížiť deťom tradičné sviatky jari, vynášanie Moreny, Veľkú noc a šibačku a oboznámiť ich s dávnymi ľudovými zvykmi.

Spolupráca s Mestskou knižnicou jej návšteva spojená s exkurziou, čítaním a oboznamovaním sa s knihami. Podporovať u detí literárnu gramotnosť.

Sadiť, spoznávať, správne pomenovať, rozlišovať a triediť niektoré záhradné, lúčne, lesné a izbové kvety.

Stavanie mája spojené s tancom a spevom detí, tradičných ľudových tancov a piesní. 

Spolupráca s dopravným ihriskom Terkar, podporovať u detí kladný vzťah k dopravnej výchove, v praktickom cvičení i teórii. 

Vyjadriť úctu a vďaku mamám prostredníctvom kultúrneho programu plného básničiek, pesničiek, tancov, milých a úprimných slov.

Návšteva chovateľa kôz, priblížiť deťom ich typické znaky, vlastnosti, úžitok, spôsob života. 

LETO

Oslavy MDD, deti sveta, deti spoznávajú, že každý z nás je iný (farba pleti, národnosti, znevýhodnené deti).

Motivovať deti k pohybovej aktivite a kladnému vzťahu k športu. 

Evokovať a reprezentovať rozmanité aspekty osobne prežitej reality pri cestovaní rôznymi dopravnými prostriedkami. Opísať, určiť a pomenovať niektoré dopravné prostriedky a poznať miesto ich pohybu a účel.

Rozlúčka so škôlkou, s predškolákmi. 

7 Vyučovací jazyk

Výchova a vzdelávanie sa realizuje v štátnom jazyku Slovenskej republiky – v slovenskom jazyku.

8 Hodnotenie detí 
Diagnostika detí /zaznamenávanie úrovne detských schopností, vedomostí, spôsobilosti/ sa uskutočňuje priebežne počas dochádzky detí. Učiteľky sledujú deti počas denných aktivít, porovnávajú produkty detí /výtvarné práce, pracovné listy/ a zaznamenávajú si úroveň schopností a mieru poznatkov  detí do diagnostických hárkov. Učiteľky využívajú  evaluačné otázky vypracované v štátnom vzdelávacom programe  slúžiace na interné vyhodnocovanie s cieľom optimalizovať rozvoj detí. Riaditeľka sleduje formálnymi hospitáciami úroveň detí a pôsobenie pedagógov na ich rozvoj. Na záver školského roka  triedne učiteľky  odovzdávajú komplexné hodnotenia detí.
Problematika vnútorného systému kontroly a hodnotenia detí je podrobne rozpracovaná v ročnom pláne vnútornej kontroly školy.

